If U Seek Amy

”If U Seek Amy” on yhdysvaltalaisen poplaulajan Britney Spearsin kolmas single hänen kuudennelta studioalbumiltaan Circus. 

Taustaa
”If U Seek Amy” valittiin julkaistavaksi singleksi laulajan virallisella britney.com -sivustolla järjestetyn äänestyksen perusteella. Kappale sai 26 % kaikista annetuista äänistä. Toiseksi sijoittui kappale ”Kill The Lights”, joka sai 16 % äänistä, ja kolmanneksi ”Out From Under”, joka sai myös 16 % äänistä. ”If U Seek Amy” -singlen kansikuva julkaistiin britney.com-sivustolla 26. helmikuuta 2009.

Vastaanotto
Kappale herätti paheksuntaa joidenkin vanhempien keskuudessa, koska kappaleen kertosäkeen lause ”if you seek Amy” kuulostaa laulettuna samalta kuin kirjaimet F-U-C-K ja sana "me", joista muodostuu seksuaalisävytteinen ja alatyylinen ilmaisu ”fuck me”. Parents Television Council uhkasi tehdä valituksen kappaletta soittavista radiokanavista Yhdysvaltain telehallintovirastolle. Spearsin levy-yhtiö Jive Records lupasi, että Spears nauhoittaa kappaleesta siistityn version radiota varten.

Listasijoitukset ja julkaisuhistoria
 Listasijoitukset Parassijoitus Australia11 Kanadahttp://www.billboard.com/bbcom/charts/chart_display.jsp?f=Canadian+Hot+100&pageNumber=Top+11-50&g=Singles13 Tanskahttp://danishcharts.com/weekchart.asp?cat=s 40 Alankomaathttp://dutchcharts.nl/weekchart.asp?cat=s63Irlanti Irish Singles Chart 11 Uusi-Seelantihttp://www.rianz.org.nz/rianz/chart.asp 17Puolahttp://www.pltop50.glt.pl/46Ruotsihttp://www.sverigetopplistan.se/13TurkkiTurkey Top 20 Chart  Retrieved on 2009-04-206Yhdistynyt kuningaskuntahttps://archive.is/20120525123245/www.bbc.co.uk/radio1/chart/singles.shtml25 U.S. Billboard Hot 10021 U.S. Billboard Pop 100http://www.billboard.com/bbcom/charts/chart_display.jsp?f=Pop+100&pageNumber=Top+11-50&g=Singles13
AlueJulkaisupäiväLevy-yhtiöJakelutyyppiYhdysvallat10. maaliskuuta 2009Jive Records/ZombaradioAustralia16. maaliskuuta 2009Sony BMGCD-singleItaliadigitaalinen jakeluhttp://itunes.apple.com/WebObjects/MZStore.woa/wa/viewAlbum?id=308182976&s=143450Yhdistynyt kuningaskunta4. toukokuuta 2009CD-single,http://www.amazon.co.uk/If-Seek-Amy-Britney-Spears/dp/B001U3N3U0/ref=sr_1_2?ie=UTF8&s=music&qid=1238882681&sr=8-2 digitaalinen jakeluhttp://www.radio1.gr/music/forthcoming_uk_singles.htm 

Musiikkivideon juoni
Musiikkivideo alkaa uutistoimittajalla, joka lausuu hitaasti kappaleen nimen. Tämän jälkeen kuva siirtyy makuuhuoneeseen, jossa on useita koko yön juhlineita, heräileviä ja poistuvia ihmisiä, ja Britney, jolla on yllään musta korsettiasu. Hän aloittaa laulamisen sängyllä ja siirtyy pian toiseen huoneeseen tanssimaan muiden ihmisten kanssa. 

Tanssikohtausten jälkeen Britney kuvataan runsaan valon keskellä vaihtamassa vaatteita. Seuraavaksi hän laskeutuu ihmisjoukon läpi portaat alas yllään vaaleanpunainen, 1960-luvun tyylinen hameasu. Tämä hillitympi ulkoasu viittaa Amyn hahmoon, joka on selvä vastakohta aiemmalle räväkälle Britneylle. 

Amy ottaa käteensä keittiön pöydältä piirakkalautasen ja astuu ulos talosta, jossa juhlat jatkuvat. Pihalla hänen miehensä ja lapsensa saapuvat Amyn viereen, ja koko perhe esittäytyy piha-aidan takana kuhiseville paparazzeille. Amy esittelee heille perhettään sekä leipomaansa piirakkaa, ja luo näin kuvaa idyllisestä kotirouvan elämästä, vaikka talon sisällä jatkuvat juhlat pysyvät piilossa. Lopuksi Amy lähettää kameroille lentosuukon ja kuva pysähtyy muuttuen mustavalkoiseksi. 

Video päättyy samaan uutistoimittajaan, joka esiintyi alussa. Hän toteaa: "Doesn't make any sense, does it?" ("tässä ei ole mitään järkeä, eihän?"). Kommentti viittaa kappaleen kaksimieliseen nimeen ja kertosäkeeseen, jotka saattavat kuulostaa merkityksettömiltä, ellei niiden piiloviestiä tunne.

Julkaisu
Single julkaistiin Australiassa digitaalisesti 15. helmikuuta 2009 ja fyysisenä singlenä 14. maaliskuuta. Britanniassa single julkaistiin 4. maaliskuuta ja muualla Euroopassa maaliskuun aikana.

Lähteet

Luokka:Vuoden 2008 kappaleet
Luokka:Britney Spearsin kappaleet